બનાવની વિગત એવી છે કે આજે વહેલી સવારે અમદાવાદના પૂર્વ વિસ્તાર એવા સુખરામનગરમાં આવેલ વિનાયક કોમ્પ્લેક્સ પાસે એક દંપત્તિ એક્ટીવા પર પસાર થઇ રહ્યુ હતુ. તે જ સમયે એક ડમ્પરે પૂર ઝડપે આવીને દંપત્તિને અડફેટે લીધુ હતુ. ડમ્પરની ઝડપ એટલી વધુ હતી કે પાછળ બેઠેલી શિક્ષિકાનું ઘટના સ્થળ પર જ મોત નીપજ્યુ હતુ જ્યારે પતિ ગંભીર રીતે ઘાયલ થયા હતા. જેમને નજીકની હોસ્પિટલમાં સારવાર અર્થે ખસેડવામાં આવ્યા છે. અકસ્માત બાદ ડમ્પર ચલક ફરાર થઇ ગયો છે. પોલિસે ઘટના સ્થળે પહોંચી તપાસ હાથ ધરી છે.